**POVABILO K ODDAJI PONUDB ZA PREVZEM**

**TURISTIČNIH PROGRAMOV IN BLAGOVNE ZNAMKE**

**»PODEŽELSKA AVANTURA«**

**V UPRAVLJANJE IN TRŽENJE**

Vsebina povabila:

1. Uvod
2. Predmet zbiranja ponudb
3. Lokacija za izvajanje dejavnosti
4. Izhodišča za turistično dejavnost
5. Cene, čas trajanja upravljanja in trženja, plačilni pogoji
6. Merila za izbor ponudnika
7. Pogoji sodelovanja
8. Postopek izbire najugodnejšega ponudnika
9. Sklenitev pogodbe
10. Dokumenti in priloge, ki jih predloži ponudnik

Številka: 052-04/2012-2

15.5.2012

**1. UVOD**

LAS MDD – zadruga za razvoj podeželja z.b.o. zbira ponudbe za prevzem turističnih programov in blagovne znamke »Podeželska avantura« v upravljanje in trženje.

Cilj zbiranja ponudb je zagotovitev kakovostnega in uspešnega izvajanja upravljanja in trženja skupne ter individualne turistične ponudbe, ki je v prodajni ponudbi LAS MDD z.b.o., in sicer z vsemi že vzpostavljenimi oblikami trženja: kataloška prodaja, internetna prodaja.

Zainteresirani lahko dodatne informacije dobijo pri Mariji Praznik, po elektronski pošti na naslovu: [lasmdd@siol.net](mailto:lasmdd@siol.net)

**2. PREDMET ZBIRANJA PONUDB**

Predmet zbiranja ponudb je oddaja naslednjih prodajnih programov, ki jih je LAS MDD razvila pod blagovno znamko »Podeželska avantura« v upravljanje in trženje:

* katalog DOŽIVIMO KOROŠKO – pomlad, poletje, jesen; skupni programi turistične ponudbe in individualni ponudniki
* katalog DOŽIVIMO KOROŠKO – zima; skupni programi in individualni ponudniki
* novi programi DOŽIVIMO KOROŠKO – pomlad, poletje, jesen
* programi strokovnih ekskurzij pod naslovom »Primer dobre prakse«
* internetna stran: [www.podezelska-avantura.si](http://www.podezelska-avantura.si)
* blagovna znamka »Podeželska avantura«
* Število podpisanih pogodb s ponudniki nočitvenih kapacitet: 21
* Število podpisanih pogodb z izvajalci ostale turistične ponudbe: 39

Predmet zbiranja ponudb se oddaja kot celota.

**3. LOKACIJA ZA IZVAJANJE DEJAVNOSTI**

Prevzemnik lahko dejavnost upravljanja in trženja turistične ponudbe, ki je predmet tega povabila, izvaja tudi izven območja Koroške, v kolikor se lahko utemeljeno pričakuje bistveno večji promet, kot če bi dejavnost izvajal na Koroškem.

**3.1. Namembnost predmeta povabila**

Predmet povabila k oddaji ponudbe se nanaša na že razvito lastno turistično ponudbo LAS MDD, blagovno znamko »Podeželska avantura« in že vzpostavljeno trženje turistične ponudbe. Razviti programi turistične ponudbe vključujejo ponudbo z območja Koroške.

Prevzemniku se dovoli, da turistično ponudbo pod blagovno znamko »Podeželska avantura« nadgradi tudi s tovrstno zaokroženo ponudbo z drugih slovenskih regij, pri čemer mora biti ponudba s Koroške vsaj enakovredno zastopana v vseh oblikah predstavitve turistične ponudbe.

Izbrani ponudnik se bo moral obvezati, da bo v obdobju trajanja pogodbe o upravljanju in trženju turistične ponudbe pod blagovno znamko »Podeželska avantura« kupcem nudil kakovostno in raznovrstno ponudbo doživetij s podeželja, ki bo usklajena s potrebami in pričakovanji kupcev.

**3.2. Pogoji v zvezi s pojavnostjo blagovne znamke**

Prevzemnik mora slediti vzpostavljeni celostni podobi in uporabi blagovne znamke »Podeželska avantura«. Le-ta mora biti vidna na vseh materialih in v vseh pojavnih oblikah turistične ponudbe, ki je predmet tega povabila.

**3.3. Posebni pogoji**

LAS MDD ima z izvajalci turistične ponudbe sklenjene pogodbe za trženje nočitvenih kapacitet in pogodbe za trženje ostale turistične ponudbe (športne, kulturne idr.). V skupne prodajne programe in individualno ponudbo so vključeni tako veliki ponudniki z območja Koroške (hoteli Vabo, Rudnik Mežica, hotel Korošica idr.), kot manjši ponudniki (turistične kmetije, posamezni ponudniki doživetij).

LAS MDD bo po sklenitvi pogodbe z izbranim ponudnikom vse izvajalce turistične ponudbe obvestila o nastali spremembi in jim poslala v podpis izjavo, da se strinjajo s prenosom pogodbe na izbranega prevzemnika. S prenosom pogodbe preide pogodbeno razmerje med prenositeljem in drugo stranko na prevzemnika in drugo stranko takrat, ko druga stranka privoli v prenos.

|  |
| --- |
|  |
| Izbrani prevzemnik se bo moral izrecno zavezati, da bo prevzel vse pogodbe z izvajalci turistične ponudbe, ki bodo privolili v prenos. V ta namen bo na sestanku, ki ga bo sklicala LAS MDD, izvajalcem turistične ponudbe predstavil svoj program in način sodelovanja z njimi. |  |

**4. IZHODIŠČA ZA TURISTIČNO DEJAVNOST**

LAS MDD je edina organizacija na Koroškem, ki ima:

* Vzpostavljeno takšno **mrežo ponudnikov turističnih storitev**
* Izdelane **skupne prodajne programe celotnega območja**, v katere vključuje posamezne ponudnike

**Gre za trajnostni pristop k razvoju turistične ponudbe na podeželju in načrtni gradnji prepoznavnosti območja na turističnem trgu, k čemur je LAS MDD pristopila takoj po izdaji prvega kataloga.**

**Oglaševanje v tiskanih medijih, radijski in internetni oglasi:**

Oglas v Slovenskih počitnicah 2009

Oglasna oddaja na valu 202

rubrika Poslovni dnevnik (Dnevnik)

Denar&Svet nepremičnin (priloga Dnevnika)

Moje finance (revija Finance)

Časnik Finance

Rubrika Trip v Delu

Rubrika Prosti čas (Dnevnik in Nedeljski dnevnik)

Oblikovanje oglasa za internet (Sistem Central Iprom in Google.si

Oglas v turističnem časopisu Horizont

Mailing lista-dobro jutro Slovenija-16.000 naslovov

Radijske oddaje – Dobro jutro Slovenija (12 radijskih postaj)

Oddaja na Koroški TV

Oglaševanje programov na strani STO

Oglaševanje na letališču Ljubljana-preko distribucijskih stojal

Oglaševanje na letališču Maribor

**Manjše promocijske aktivnosti za uspešnejši pričetek trženja:**

Udeležba na SIW 2009 – mednarodna turistična borza v Mariboru

Mednarodna turistična borza v Zagrebu

Sejem Turizem in prosti čas

Izveden promocijski dogodek: srečanje turističnih agencij – subagentov

Dnevi odprtih vrat – promocijski programi za skupine

**Ostalo:**

Poslani katalogi na predstavništva STO v tujini

Poslani katalogi v vse TIC-e po Sloveniji:

Priprava posebne internetne strani: [www.podezelska-avantura.si](http://www.podezelska-avantura.si/) v

slovenskem, nemškem in angleškem jeziku

Priprava promocijskega materiala v obliki zloženk, razglednic z 6

različnimi motivi, veliki in mali plakati itd.

**5. CENE, ČAS TRAJANJA POGODBE IN PLAČILNI POGOJI**

Cene in čas trajanja pogodbe:

Pogodba o upravljanju in trženju se sklepa za obdobje do vključno decembra 2014, z možnostjo podaljšanja pogodbenega razmerja ali odkupa pravic uporabe.

Ponudnik v ponudbi navede ponudbeno ceno za upravljanje in trženje izdelanih turističnih programov pod blagovno znamko »Podeželska avantura«.

Plačilni pogoji:

Nadomestilo se obračuna mesečno za tekoči mesec z rokom plačila 10 dni od izstavitve računa.

**5.1. Drugi stroški**

Prevzemnik dejavnosti nosi vse stroške izvajanja dejavnosti.

**6. MERILA ZA IZBOR PONUDNIKA**

**- najvišje ponujeno nadomestilo**

- kakovost programa upravljanja in trženja turistične ponudbe pod blagovno znamko »Podeželska avantura« (je jasen, merljiv, realen, časovno opredeljen)

- rok za pričetek izvajanja dejavnosti

- reference ponudnika

**Izločilna merila so:**

1. če je imel ponudnik v zadnjih šestih mesecih poslovanja blokiran svoj transakcijski račun,

2. če ponudnik ponudi nesprejemljivo rok za pričetek izvajanja dejavnosti,

3. če program upravljanja in trženja turistične ponudbe ne ustreza zahtevam naročnika,

**7. POGOJI SODELOVANJA**

1. Ponudnik mora biti registriran za turistično dejavnost oz. podati izjavo, da bo to dejavnost registriral do sklenitve pogodbe o upravljanju in trženju turistične ponudbe.
2. Pisne ponudbe je potrebno predložiti z naslednjo vsebino:

- Ponudba, podatki o ponudniku (OBR-C),

- Izjava ponudnika (OBR-E 1)

- program upravljanja in trženja turistične ponudbe pod blagovno znamko »Podeželska avantura«.

Ponudniki lahko v svoji ponudbi navedejo tudi druge morebitne ugodnosti in prednosti, ki jih nudijo v

povezavi s turistično dejavnostjo

- Izpisek iz sodnega registra ali druge ustrezne evidence, ki ne sme biti starejši od 90 dn

- izjava, da se ponudnik strinja z vsemi pogoji razpisa, z lastnoročnim podpisom ponudnika;

1. Rok za zbiranje ponudb je **31.5.2012 do 12.00 ure**. Ponudniki lahko ponudbe pošljejo priporočeno po pošti, vendar morajo na naslov prispeti do navedenega datuma in ure. Ponudba mora veljati še 90 dni od dneva odpiranja ponudb. Pisne ponudbe naj ponudniki oddajo osebno ali po pošti na naslov:

**LAS MDD – zadruga za razvoj podeželja z.b.o., Koroška cesta 68, p.p. 20, 2360 Radlje ob Dravi,**

**z označbo: »NE ODPIRAJ – PONUDBA - PA «**

**8. POSTOPEK IZBIRE NAJUGODNEJŠEGA PONUDNIKA**

1. Odpiranje ponudb ne bo javno.
2. Pri izbiri najugodnejšega ponudnika bodo upoštevani samo ponudniki, ki bodo izpolnjevali vse razpisne pogoje.
3. Ponudbe pod izhodiščno višino nadomestila ne bodo upoštevane.
4. Pravočasno prispele ponudbe bo obravnavala komisija LAS MDD, ki bo vse ponudnike obvestila o izboru v 15 dneh od dneva odpiranja ponudb.
5. Merilo za izbor najugodnejšega ponudnika je najvišje ponujeno nadomestilo.

V primeru, da bo več ponudnikov poslalo cenovno enakovredno ponudbo in bodo izpolnjevali vse pogoje, se bo med ponudniki opravil izbor glede na predložene reference.

**9. SKLENITEV POGODBE**

V 15 dneh od prejema obvestila o izbiri najugodnejšega ponudnika mora le-ta pristopiti k podpisu pogodbe o upravljanju in trženju turistične ponudbe. V primeru, da tega ne stori, se šteje, da je odstopil od pogodbe.

Naročnik si pridržuje pravico, da ne izbere nobenega ponudnika in da izvede ponovno povabilo.

**10. DOKUMENTI IN PRILOGE, KI JIH PREDLOŽI PONUDNIK**

Ponudnik predloži k vlogi spodaj navedene priloge.

1. Ponudba, podatki o ponudniku (OBR-C),
2. Izjava ponudnika (OBR-E 1)
3. program upravljanja in trženja turistične ponudbe pod blagovno znamko »Podeželska avantura«. Ponudniki lahko v svoji ponudbi navedejo tudi druge morebitne ugodnosti in prednosti, ki jih nudijo v povezavi s turistično dejavnostjo
4. Izpisek iz sodnega registra ali druge ustrezne evidence, ki ne sme biti starejši od 90 dn
5. izjava, da se ponudnik strinja z vsemi pogoji razpisa, z lastnoročnim podpisom ponudnika;

Številka: 052-04/2012-3

Datum: …………………

(OBR-C)

**PONUDBA, PODATKI O PONUDNIKU**

|  |  |
| --- | --- |
| **Predmet ponudbe:** |  |
| **Ponujena višina NADOMESTILA:** | **……………………………** |
| **Rok za pričetek izvajanja dejavnosti:** |  |
| **Podatki o ponudniku:** | |
| 1. Podjetje |  |
| 2. Zakoniti zastopnik: |  |
| 3. Davčna številka |  |
| 4. Matična številka |  |
| 5. Naslov: |  |
| 6. Številka telefona, mobitela in telefaksa, naslov e-pošte |  |
| 7. Kontaktna oseba: |  |
| 8. Odgovorna oseba za podpis pogodbe: |  |

|  |  |  |
| --- | --- | --- |
|  | Žig |  |

(Kraj in datum) (podpis odgovorne osebe)

**OBR-E 1**

Številka: 052-04/2012-4

Datum:

|  |
| --- |
| PONUDNIK: |

# IZJAVA 1 O IZPOLNJEVANJU POGOJEV

# ponudnika o izpolnjevanju osnovne sposobnosti za izvedbo javnega naročila

# in sposobnosti ponudnika za opravljanje poklicne dejavnosti

Izjavljamo,

1. da nismo bili pravnomočno obsojeni zaradi kaznivih dejanj, ki so opredeljena v Kazenskem zakoniku (Uradni list RS, št. 63/94, 70/94, 23/99, 60/99, 40/04, 95/04, 37/05, 17/06, 55/08, 66/08, 89/08, 5/09): hudodelsko združevanje, sprejemanje podkupnin pri volitvah (velja za fizične osebe), nedovoljeno sprejemanje daril, nedovoljeno dajanje daril, jemanje podkupnine (za fizične osebe), dajanje podkupnine, sprejemanje daril za nezakonito posredovanje in dajanje daril za nezakonito posredovanje, goljufijo, poslovno goljufijo, preslepitev pri pridobitvi posojila ali ugodnosti in zatajitev finančnih obveznosti ter pranje denarja. Za tovrstna dejanja niso bile obsojene tudi osebe pooblaščene za zastopanje;

2. da proti nam kot gospodarskemu subjektu ni uveden ali začet postopek prisilne poravnave, stečajni postopek ali likvidacijski postopek ali drug postopek, katerega posledica ali namen je prenehanje našega poslovanja, da poslovanja ne upravlja sodišče, da nismo opustili poslovne dejavnosti ali smo v katerem koli podobnem položaju in da ni bil proti nam uveden katerikoli drug postopek, podoben navedenim postopkom v skladu s predpisi države, v kateri imamo sedež;

3. da nismo bili s pravnomočno sodbo v katerikoli državi obsojeni za prestopek v zvezi z našim poklicnim ravnanjem in da nismo storili velike strokovne napake s področja predmeta javnega naročila, ki nam je bila dokazana s sredstvi, ki jih lahko naročnik utemelji;

4. da izpolnjujemo obveznosti v zvezi s plačili prispevkov za socialno varnost in v zvezi s plačili davkov v skladu z zakonskimi določbami države, kjer imamo sedež;

5. da pri dajanju informacij v skladu z določbami od 41. do 49. člena Zakona o javnem naročanju (ZJN-2) v tem ali predhodnih postopkih nismo namerno podajali zavajajočih razlag ali pa informacij sploh nismo zagotovili.

6. Izjavljamo, da imamo veljavno registracijo za opravljanje dejavnosti

7. Izjavljamo, da imamo veljavno dovoljenje pristojnega organa za opravljanje dejavnosti, ki je vsebina storitve, če je za take dejavnosti na podlagi posebnega zakona dovoljenje potrebno

Ustrezno izpolnite:

Dejavnost lahko opravljamo na podlagi vpisa v Sodni register, pod vložno številko \_\_\_\_\_\_\_\_\_\_\_\_\_\_\_, oz. na osnovi vpisa pri Davčnem uradu RS enota v \_\_\_\_\_\_\_\_\_\_\_\_\_\_\_, številka \_\_\_\_\_\_\_\_\_\_\_\_\_\_\_\_\_\_\_\_.

S podpisom te izjave tudi potrjujemo:

* da se v celoti strinjamo in sprejemamo razpisne pogoje naročnika za izvedbo javnega naročila;
* da smo korektno izpolnjevali pogodbene obveznosti iz prejšnjih pogodb, sklenjenih v zadnjih treh letih;
* da imamo plačane vse zapadle obveznosti do podizvajalcev v predhodnih postopkih javnega naročanja.

Ta izjava je sestavni del in priloga prijave, s katero se prijavljamo na javni razpis za:

Pod kazensko in materialno odgovornostjo izjavljamo, da so zgoraj navedeni podatki točni in resnični.

Izjava za gospodarske subjekte, ki nimajo sedeža v Republiki Sloveniji mora biti podana oz. potrjena pred pristojnim organom (notarjem ali drugim pristojnim organom v državi, kjer ima gospodarski subjekt svoj sedež).

|  |  |  |
| --- | --- | --- |
|  | Žig |  |

(Kraj in datum) (ime in priimek ter

podpis odgovorne osebe)

Številka: 052-04/2012-5

PRILOGA:

**PROGRAM UPRAVLJANJA IN TRŽENJA TURISTIČNE PONUDBE »PODEŽELSKA AVANTURA«**

Ponudnik na kratko predstavi svojo dosedanjo dejavnost, program dejavnosti za katero daje ponudbo, vključno s predvideno strukturo zaposlenih.

Od ponudnika se pričakuje načrt opravljanja dejavnosti. Pri tem naj bo posebej navedeno tudi:

* cilji upravljanja in trženja turistične ponudbe (jasni, merljivi, realni, časovno opredeljeni)
* predvidene lokacije za opravljanje dejavnosti
* predvidena ponudba
* predvideni izvajalci turistične ponudbe
* predvideni kadri
* način izvajanja dejavnosti
* predvidena rast prodaje
* drugo

Za to stranjo priložite vaš program!